Diari Oficial de la Generalitat Valenciana


Sumari del DOGV 3452, del 11-03-1999 (1999/1515)

RESOLUCIÓ de 22 de febrer de 1999, del Rectorat de la Universitat de València, per la qual convoca a concurs públic una plaça de becari d’investigació (BI99-8) en el Departament de Direcció d’Empreses de la Facultat de Ciències Econòmiques i Empresarials.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1515


Data del document
:   22-02-1999

Organisme emissor
:   Universitat de València

Tipus de document
:   Resolució

Descriptors 

:   * ajuda pública
    * assignació per estudis
    * universitat
    * suport econòmic

RESOLUCIÓ de 22 de febrer de 1999, del Rectorat de la Universitat de València, per la qual convoca a concurs públic una plaça de becari d'investigació (BI99-8) en el Departament de Direcció d'Empreses de la Facultat de Ciències Econòmiques i Empresarials. [1999/L1515]
  
Aquest rectorat, fent ús de les competències que li atribueix l'article 4 de l'ordre ministerial de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents
  
Bases de la convocatòria
  
Títol del projecte: «L'estratègia tecnològica en el sector metall-mecànic valencià i proposta de millora de la competitivitat a través d'un pla d'innovació», dirigit pel professor Isidre March Chordà, del Departament de Direcció d'Empreses de la Facultat de Ciències Econòmiques i Empresarials.
  
2. Nombre de places: 1.
  
3. Perfil de la beca
  
3.1 Requisits
  
3.1.1 Llicenciat en ADE/Economia/Ciències Econòmiques i Empresarials (pla antic).
  
3.1.2 Alumne de tercer cicle (o compromís de matricular-s'hi) en el programa de doctorat del Departament de direcció d'Empreses.
  
3.2. Mèrits que es valoraran:
  
- Domini del processador de textos Word.
  
- Domini dels paquets estadístics Excel i SPSS.
  
- Domini de l'idioma anglès (grau mitjà).
  
- Coneixements de valencià.
  
- Expedient acadèmic.
  
- Automòbil propi i capacitat de desplaçament per la Comunitat Valenciana.
  
3.3 Objectius de la beca:
  
- Col·laborar en l'execució del projecte, especialment en el disseny del qüestionari base, entrevistar empresaris, tractament de la informació, anàlisi de dades i treure'n conclusions.
  
3.4 Condicions de la beca
  
3.4.1 Durada: 1 any.
  
3.4.2 Dotació: 115.000 pessetes/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades durant els tres mesos següents a la publicació de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds s'hauran de presentar en el registre general de la Universitat de València, durant els 15 dies hàbils següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.